Vyhodnotenie medzirezortného pripomienkového konania

Návrh Akčného plánu politiky mládeže na roky 2010 - 2011, ktorý vyplýva z Kľúčových oblastí a akčných plánov štátnej politiky vo vzťahu k deťom a mládeži v SR na roky 2008 - 2013 

Spôsob pripomienkového konania	 	
Počet vznesených pripomienok, z toho zásadných	48  / 20 	
Počet vyhodnotených pripomienok	47 	
		
Počet akceptovaných pripomienok, z toho zásadných	36  / 20 	
Počet čiastočne akceptovaných pripomienok, z toho zásadných	4  / 0 	
Počet neakceptovaných pripomienok, z toho zásadných	7  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo pôdohospodárstva Slovenskej republiky 	 	 	x 	 	
2 .	Ministerstvo výstavby a regionálneho rozvoja Slovenskej republiky 	 	 	x 	 	
3 .	Ministerstvo kultúry Slovenskej republiky 	2 (2o,0z) 	 	 	 	
4 .	Ústredie práce, sociálnych vecí a rodiny 	 	 	 	x 	
5 .	Centrum pre medzinárodnoprávnu ochranu detí a mládeže 	 	 	 	x 	
6 .	Podpredseda vlády SR pre vedomostnú spoločnosť, európske záležitosti, ľudské práva a menšiny 	 	 	x 	 	
7 .	Európske spotrebiteľské centrum 	 	 	 	x 	
8 .	Ministerstvo hospodárstva Slovenskej republiky 	3 (3o,0z) 	 	 	 	
9 .	Ministerstvo zdravotníctva Slovenskej republiky 	6 (2o,4z) 	 	 	 	
10 .	Odbor vládnej agendy Úradu vlády 	1 (1o,0z) 	 	 	 	
11 .	Ministerstvo vnútra Slovenskej republiky 	5 (2o,3z) 	 	 	 	
12 .	Ministerstvo financií Slovenskej republiky 	2 (2o,0z) 	 	 	 	
13 .	Ministerstvo školstva Slovenskej republiky 	 	 	 	x 	
14 .	Ministerstvo zahraničných vecí Slovenskej republiky 	1 (1o,0z) 	 	 	 	
15 .	Ministerstvo obrany Slovenskej republiky 	 	 	x 	 	
16 .	Štátny dopravný úrad 	 	 	 	x 	
17 .	Odbor Centrálneho verejného obstarávania 	 	 	 	x 	
18 .	Ministerstvo dopravy, pôšt a telekomunikácií Slovenskej republiky 	1 (1o,0z) 	 	 	 	
19 .	Ministerstvo životného prostredia Slovenskej republiky 	 	 	x 	 	
20 .	Ministerstvo spravodlivosti Slovenskej republiky 	 	 	x 	 	
21 .	Ministerstvo práce, sociálnych vecí a rodiny Slovenskej republiky 	14 (1o,13z) 	 	 	 	
22 .	Úrad pre reguláciu sieťových odvetví 	 	 	x 	 	
23 .	Národný bezpečnostný úrad 	 	 	x 	 	
24 .	Verejnosť 	6 (6o,0z) 	 	 	 	
25 .	Najvyšší kontrolný úrad Slovenskej republiky 	7 (7o,0z) 	 	 	 	
	SPOLU	48 (28o,20z) 	0 (0o,0z) 	8 	6 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MK SR 	str. 10 – k časti Životné prostredie a vidiecka mládež  
úloha č. 8.9 - odporúčame neuvádzať MK SR ako hlavného gestora zodpovedného za plnenie predmetnej úlohy.Zdôvodnenie: Realizácia úlohy je skôr v kompetencii MŠ SR a samosprávy, najmä obcí a škôl, ktoré talentované deti navštevujú. 	O 	ČA 	Gestorstvo bolo upravené s prihliadnutím na obsahové zameranie úlohy. 	
MK SR 	str. 11 – k časti Kultúra  
navrhujeme preformulovať znenie úloh č. 10.1, 10.2, 10.3 a 10.4 nasledovne: úlohu č. 10.1 navrhujeme vypustiť z predmetného dokumentu a úlohy č. 10.2 10.3 a 10.4 navrhujeme preformulovať: úloha č. 10.2 (v novom znení 10.1) – Podporovať projekty v oblasti kultúry, ktoré zapájajú mladých ľudí s nedostatkom príležitostí, Gestor: MK SR, MŠ SR v spolupráci s IUVENTOU; úloha č. 10.3 (v novom znení 10.2) – Podporovať aktivity mladých ľudí rozvíjajúce kultúrnu rôznorodosť a všestrannosť ich záujmov, Gestor: MK SR v spolupráci s IUVENTOU; úloha č. 10.4 (v novom znení 10.3) – Podporovať dostupnosť kultúry pre mladých ľudí na národnej, miestnej a regionálnej úrovni, Gestor: MK SR a samosprávy. 
Zdôvodnenie: Takto zadefinované formulácie a úlohy sú v súlade s pôsobnosťou MK SR, ako aj cieľmi a povahou celého materiálu. 
 	O 	A 	Text úloh bol zmenený v zmysle pripomienky 	
MH SR 	K textovej časti 
K textovej časti, oblasť 1. Vzdelávanie, bod č. 1.3 – predmetné opatrenie považujeme za duplicitné s opatrením 1.7, keďže sa jedná o vypracovanie „Odvetvovej koncepcie odborného vzdelávania a prípravy žiakov na výkon povolania a odborných činností v odvetviach v pôsobnosti rôznych rezortov“ v obidvoch opatreniach, na ktorej sa podieľajú viaceré rezorty. Odporúčame ponechať len jedno opatrenie, a to 1.7. 	O 	A 	Text bol upravený v zymsle pripomienky. 	
MH SR 	K textovej časti 
K textovej časti, oblasť 2. Zamestnanosť, bod 2.17 - z predmetného opatrenia žiadame vypustiť gestora MH SR a namiesto neho uviesť Združenie podnikateľov Slovenska, vzhľadom na to, že je to aktivita uvedeného združenia. Z pohľadu MH SR je podpora podnikateľov už zabezpečená. Na medzirezortnej pracovnej skupine bola uvedená pripomienka odsúhlasená a prišlo k dohode a akceptovaní. Žiadame ju zapracovať aj do textu 	O 	A 	Text bol upravený v zmysle pripomienky. 	
MH SR 	K textovej časti 
K textovej časti, oblasť 13. Deti a mládež, sociálno-patologické javy a ich prevencia, bod 13.6 – z predmetného uznesenia navrhujeme vypustiť MH SR ako gestora z dôvodu, že právny predpis upravujúci predaj alkoholických nápojov osobám mladším ako 18 rokov nie je v kompetencii MH SR, ide o zákon č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov. Sankcie za porušenie ustanovení o predaji alkoholických nápojov osobám mladším ako 18 rokov a iných ustanovení tohto zákona ukladá obec. 

MH SR je gestorom zákona č. 147/2001 Z. z. o reklame a o zmene a doplnení niektorých zákonov v znení neskorších predpisov a v § 5 je obsiahnutá sprísnená úprava reklamy alkoholických nápojov. Kontrolu požívania alkoholických nápojov maloletými a mladistvými vykonávajú len príslušníci PZ, teda MV SR, nie MH SR, ani SOI (Slovenská obchodná inšpekcia). 
 	O 	A 	Text bol upravený v zmysle pripomienky. 	
MZ SR 	úlohe 12.1  
Žiadame doplniť úlohu vložením slovného spojenia : „na roky 2007 – 2015“ za slová „komunít na Slovensku“. 
Zdôvodnenie: 
Uvedený Program bol schválený vládou na obdobie rokov 2007 – 2015 a uvedené roky zároveň vymedzujú obdobie, v ktorom sa daný Program bude napĺňať. 
 	Z 	A 	Úloha bola doplnená. 	
MZ SR 	úlohe 11.9 
Žiadame v úlohe vypustiť z gestorstva MZ SR. Súčasne žiadame z textu vypustiť slovné spojenie „ a 1 štátna“. 
Zdôvodnenie: 
Harm-reduction programy realizujú v prvom rade mimovládne organizácie, ktoré by mali v rámci svojej činnosti okrem poskytovania sociálnej mediácie poskytovať len výmenu injekčných striekačiek medzi injekčnými užívateľmi drog v rámci programu streetwork. 
 	Z 	A 	Úloha bola vypustená. 	
MZ SR 	úlohe 11.8 
Žiadame preformulovať text úlohy nasledovne: Vydať Odborné usmernenie MZ SR o postupe poskytovateľov zdravotnej starostlivosti pri oznamovaní prípadov podozrenia zo sexuálneho zneužívania osôb do osemnásť rokov. Gestor: MZ SR. 
Zdôvodnenie: 
MZ SR vypracovalo návrh na predmetné Odborné usmernenie. 
 	Z 	A 	Úloha bola preformulovaná v zmysle pripomienky. 	
MZ SR 	úlohe 11.7 
Žiadame vyňať úlohu z predmetného materiálu. 
Zdôvodnenie: 
Limitné finančné zdroje neumožňujú realizáciu úlohy. 
 	Z 	A 	Úloha bola vypustená. 	
MZ SR 	úlohám 11. kapitoly Zdravie a zdravý životný štýl 
Navrhujeme vypustiť doplňujúci text (kurzívou) umiestnený pod formuláciou každej úlohy, ktorej gestorom je MZ SR. 
Zdôvodnenie: 
Text nesúvisí s plnením úlohy. 

 	O 	A 	Doplňujúci text bol v úlohách, ktoré gestoruje MZ SR vypustený v zmysle pripomienky. 	
MZ SR 	úlohám 8.10; 11.1; 11.2; 11.3; 11.4; 11.5; 12.1 a 13.2 
Pre úlohy spoločného gestorstva MZ SR a ÚVZ SR, ako sú predmetné úlohy odporúčame použiť spojenie skratiek MZ SR-ÚVZ SR alebo zo všetkých úloh vypustiť skratku ÚVZ SR a aj RÚVZ SR. 
Zdôvodnenie: 
V rámci zosúladenia textu nakoľko ÚVZ SR je rozpočtovou organizáciou MZ SR. 

 	O 	A 	v gestorstve uvedených úloh bolo ponechané MZ SR bez ÚVZ SR. 	
OVA 	m. č. MŠSR-2010-988/1957-1:23 
I. Materiál: 
str. 1, ods. 3, 13. r.: „sociálno-patologických“ nahradiť „sociálnopatologických“ – aj vo 
všetkých ďalších prípadoch a gramatických pádoch 
str. 2: „1.1“ nahradiť „1.1.“ – podobne písať aj všetky ďalšie výrazy tohto typu 
1.2., 8. r.: „Vzdelávacieho“ nahradiť „-vzdelávacieho“ 
str. 3, ods. 3, 5. r.: „Koncepcia“ nahradiť „koncepcia“ – aj vo všetkých ďalších prípadoch 
a gramatických pádoch, keď sa neuvádza celý názov 
str. 4, 2.3., 2. r.: „motivácie“ nahradiť „motivácia“ 
ods. 2, 2. r.: „rokov veku“ nahradiť „rokov“ 
2.5., ods. 2, 1. r.: „v zamestnanosti“ nahradiť „zamestnanosti“ 
2.6., 2. r.: „vzdelávacích“ nahradiť „-vzdelávacích“ 
str. 6, 2.15., ods. 2, 1. r.: „Okrúhlych“ nahradiť „okrúhlych“ 
7. r.: „MŚ“ nahradiť „MŠ“ – aj vo všetkých ďalších prípadoch 
str. 7, 5.1., 1. r.: medzi slovami „kampaň, zameranú“ vynechať čiarku 
5.2., ods. 2, 2. r.: „prostredníctvom ktorého“ nahradiť „ktorého prostredníctvom“ 
str. 8, 6.1., ods. 2, 1. r.: „informácii“ nahradiť „informácií“ 
2. r.: detto 
4. r.: detto 
5. r.: detto 
1.), 1. r.: detto 
6.2., 1.), 1. r.: detto 
2.), 2. r.: „technológii“ nahradiť „technológií“ 
7.2., ods. 2, 3. r.: „iným“ nahradiť „iných“ 
str. 11, 9.3., 2. r.: „plán“ nahradiť „pláne“ 
11.1., ods. 2, 2. r.: „ekonomických“ nahradiť „-ekonomických“ 
str. 12, ods. 1, 3. r.: „pod.).“ nahradiť „pod.)“ 
11.2., ods. 2, 5. r.: „prieskum ako aj“ nahradiť „prieskum, ako aj“ 
11.4., ods. 2, 3. r.: „eur“ nahradiť „Eur“ 
str. 13, 11.6., ods. 2, 6. r.: „príbuzným rodín“ nahradiť „príbuzným“ 
str. 15, 12.1., ods. 2, 3. r.: „30-tich“ nahradiť „30“ 
4. r.: „12-tich Regionálnych“ nahradiť „12 regionálnych“ 
13.3., 3. r.: „za účelom“ nahradiť „s cieľom“ 

II. Návrh uznesenia: 
B.1., 3. r.: za „2013“ doplniť bodkočiarku 
C.1., 3. r.: za „2013“ doplniť bodku 

III. Predkladacia správa: 
ods. 3, 4. r.: medzi slová „navrhujú je“ vložiť čiarku 

IV. Komuniké: 
2. r.: „návrh“ nahradiť „Návrh“ 
3. r.: za „2013“ vložiť bodku. 

 	O 	A 	Text bol upravený v zmysle pripomienky. 	
MV SR 	k opatreniu 13.4 (str. 16) 
Z uvedeného dôvodu sa navrhujú nasledovní gestori: MŠ SR, MV SR, MK SR, MPSVR SR, MS SR.  	Z 	A 	Vyplýva zo zloženia novovytvorenej expertnej skupiny pre prevenciu kriminality detí a mládeže pri Rade vlády SR pre prevenciu kriminality. 	
MV SR 	k opatreniu 11.8. (str. 13-14) 
Navrhuje sa upraviť poradie gestorov, pričom ako hlavného gestora uviesť MZ SR 	Z 	A 	Úloha bola preformulovaná podľa pripomienky MZ SR. 	
MV SR 	k opatreniu 11.11. (str. 14) 
Navrhuje sa doplniť gestorstvo o MV SR, nakoľko jednoznačne aj MV SR realizuje preventívno - bezpečnostné akcie, projekty a aktivity na ochranu detí a ďalších účastníkov cestnej premávky. 	Z 	A 	Gestorstvo bolo doplnené. 	
MV SR 	 
Vo všeobecnej úvodnej časti zosúladiť kľúčové oblasti tak, ako sú uvedené ďalej, t. j. 
- „úlohy v oblasti životného prostredia a vidieckej mládeže“ (str. 1 a str. 9), 
- „úlohy v oblasti sociálno-patologických javov detí a mládeže, a ich prevencia“ (str.1 a str. 
15). 
 	O 	A 	Text bol zosúladený. 	
MV SR 	k opatreniu 13.5 (str. 16) 
Navrhuje sa doplniť gestorov o MPSVR SR. 	O 	N 	S gestorovaním úlohy musí súhlasiť uvedený subjekt, takýto súhlas od MPSVR SR sme nedostali. 	
MF SR 	Všeobecne k materiálu 
Beriem na vedomie, že predložený návrh nebude mať vplyv na verejné financie. 	O 	A 	 	
MF SR 	K materiálu 
V celom materiáli je potrebné upresniť slovo „samospráva“ slovami „územná samospráva“ alebo „obce a vyššie územné celky“ podľa toho, ktorý subjekt územnej samosprávy sa bude podieľať na realizácii alebo spolupráci jednotlivých úloh navrhovaných v akčnom pláne politiky mládeže na roky 2010 – 2011. 	O 	A 	Text bol upravený. 	
MZV SR 	Všeobecné 
V dokumente absentuje zmienka o výchove a vzdelávaní k ľudským právam, resp. minimálne o poučení detí a mládeže o ich právach. Takisto nie je jasná úloha Výboru ministrov pre deti, ktorý by mal byť zaangažovaný v celom procese prípravy a implementácie AP. 	O 	ČA 	V rámci rozporového konania bola dohodnutá forma spolupráce so zástupcom Výboru ministrov pre deti. 	
MDPT SR 	časť Vzdelávanie 
Odporúčam zlúčiť úlohy uvedené v časti Vzdelávanie pod bodmi 1.3 a 1.7 do jednej úlohy, nakoľko povinnosť vypracovať a predložiť Rade vlády SR pre odborné vzdelávanie a prípravu „Odvetvovú koncepciu odborného vzdelávania a prípravy žiakov na výkon povolania a odborných činností“ vyplýva podľa § 3 ods. 4 zákona č. 184/2009 Z.z. o odbornom vzdelávaní a príprave a o zmene a doplnení niektorých zákonov viacerým ústredným orgánom štátnej správy.  	O 	A 	Bola ponechané znenie úlohy 1.7. 	
MPSVR SR 	všeobecne 
Ministerstvo práce, sociálnych vecí a rodiny SR sa prostredníctvom svojho zástupcu, člena pracovnej skupiny na prípravu Akčného plánu politiky mládeže na roky 2010-2011 zúčastnilo prípravy materiálu a predložilo aktuálne úlohy na roky 2010-2011 v pôsobnosti rezortu. Návrhy zo strany MPSVR SR neboli akceptované a boli ponechané v Návrhu Akčného plánu úlohy z rokov 2008-2009, ktoré navrhol predkladateľ, alebo ktoré sú neaktuálne, na nasledujúce roky nerealizovateľné, nakoľko sú prijaté nové právne predpisy, nové programy a nástroje. Neboli akceptované ani pripomienky na nesprávnu terminológiu a formulácie jednotlivých opatrení. Úlohy pre MPSVR SR žiadame uložiť tak, ako sme ich navrhovali pri príprave materiálu. 	Z 	A 	Úlohy pre MPSVR SR boli uložené tak ako ich rezort navrhol. 	
MPSVR SR 	všeobecne 
Predkladateľ v predloženom materiáli správne uvádza, že štátna politika vo vzťahu k deťom a mládeži je v Slovenskej republike zabezpečovaná úlohami v akčných plánoch, ktoré napĺňajú príslušné ministerstvá, samosprávne orgány aj mimovládne organizácie a verejnoprávne inštitúcie, ktoré sa venujú deťom a mládeži. Napriek uvedenej konštatácii sú potom jednotlivé úlohy sú uvádzané duplicitne (niektoré úlohy sú uvedené aj tri razy). Zásadne nemožno súhlasiť s tým, aby sa niektoré úlohy, ktoré predkladajú rezorty, opakovali vo dvoch alebo viacerých národných plánoch alebo programoch (napr. úloha 11.8.). 	Z 	A 	Úloha bola vypustená. 	
MPSVR SR 	všeobecne 
Základnou otázkou je, či k príprave materiálu bol prizvaný Sekretariát Výboru ministrov pre deti, ktorý sa mal nielen podieľať na jeho tvorbe, ale mal by jeho plnenie sledovať a vyhodnocovať. V materiáli sa účasť a aktivita Výboru ministrov pre deti neuvádza. 	Z 	A 	V rámci rozporového konania bola pripomienka zohľadnená a zúčastnení súhlasili s navrhnutou dohodou o ďalšej spolupráci. MPSVR SR dohodu považuje za dostačujúcu a netrvá na akceptovaní pripomienky. 	
MPSVR SR 	K materiálu  
K 11.8. Pripraviť legislatívnu normu pre zdravotníckych pracovníkov o povinnosti ohlasovať prípady podozrenia zo zneužívania osôb (detí) . 
Gestor MVSR, MS SR, MZ SR 
Stanovisko: 
Navrhovanú úlohu žiadame vypustiť. 
Odôvodnenie: 
Táto úloha je prijatá v Národnom akčnom pláne pre deti na roky 2009-2012 v časti 5. Zdravie, zdravotná starostlivosť a výživa detí, bod. č. 5, ktorý znie : V súvislosti s s úlohami Národného programu starostlivosti o deti a dorast v Slovenskej republike na roky 2008-2015 spracovať praktickú príručku/manuál pre lekárov prvého kontaktu, sociálnych pracovníkov, učiteľov a ostatné relevantné profesie obsahujúce poznatky potrebné k včasnej identifikácii týrania, zneužívania a zanedbávania dieťaťa ako i návod praktických postupov v týchto situáciách. Gestor úlohy : MPSVR SR, MZ SR, MŠ SR, MV SR. Termín plnenia je rok 2010. Identická úloha je v Národnom programe starostlivosti o deti a dorast v Slovenskej republike na roky 2008-2015, v časti 4. Úrazy a násilie, bod. 10. 
 	Z 	A 	Úloha bola vypustená. 	
MPSVR SR 	K materiálu  
7.2. Odstránenie legislatívnych nedostatkov pri vykonávaní absolventskej praxe a využívanie programu LLP – Leonardo da Vinci a Akcie 2 programu MVA – Európskej dobrovoľníckej služby (EDS). 
Sprístupniť možnosť uskutočniť absolventskú prax na medzinárodnej, ale najmä na národnej úrovni – umožniť mladým nezamestnaným, vykonávať absolventskú prax v závislosti od ich vzdelávania a možností nielen v mieste jeho bydliska a blízkom okolí, ale aj i iných mestách. 
Gestor: MPSVR SR, MŠ SR 

Stanovisko: 
Navrhovanú úlohu žiadame vypustiť. 
Odôvodnenie: 
Podmienky uchádzača o zamestnanie na absolventskej praxi upravuje § 51 zákona o službách zamestnanosti. Zaradenie do projektov a programov realizovaných mimo územia SR uchádzačovi o zamestnanie umožňujú ustanovenia § 34 ods. 8 a § 54 zákona o službách zamestnanosti. 
 	Z 	A 	Úloha bola vypustená. 	
MPSVR SR 	K materiálu  
K 2.2. Zriadenie a posilnenie agentov pre pracovné miesta na zintenzívnenie kontaktov so zamestnávateľmi pri vyhľadávaní voľných pracovných miest 
Gestor: MPSVR SR 

Stanovisko: 
Navrhovanú úlohu žiadame vypustiť. 

Odôvodnenie: 
Pozícia agent pre pracovné miesta na úradoch práce, sociálnych vecí a rodiny bola už zriadená v zmysle zákona č. 139/2008 Z. z., ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov, s účinnosťou od 1.5.2008. Jej zavedením sa sledovalo zvýšiť pružnosť v umiestňovaní uchádzačov o zamestnanie na trh práce. 
Uznesením č. 452/2009 zo dňa 17.6.2009 bol schválený návrh na zvýšenie počtu zamestnancov úradov práce, sociálnych vecí a rodiny a ich finančné zabezpečenie. V rámci tohto navýšenia úrady práce, sociálnych vecí a rodiny posilnili aj počty agentov pre pracovné miesta. 

 	Z 	A 	Úloha bola vypustená. 	
MPSVR SR 	K materiálu  
K 2.3. Zvyšovanie zamestnateľnosti najmä znevýhodnených skupín uchádzačov o zamestnanie, ich vstup a zotrvanie na trhu práce, ako aj podporu motivácie zamestnávateľov vytvárať nové pracovné miesta a prijímať do zamestnania tieto skupiny 
Na účely zákona o službách zamestnanosti sa za znevýhodneného uchádzača o zamestnanie považuje aj občan mladší ako 25 rokov veku, ktorý skončil sústavnú prípravu na povolanie v dennej forme štúdia pred menej ako dvomi rokmi a nezískal svoje prvé platené zamestnanie- tzv. absolvent školy 
Gestor: MPSVR SR 

Stanovisko: 
Navrhovanú úlohu žiadame vypustiť. 

Odôvodnenie: 
Nástroje aktívnych opatrení na trhu práce zamerané na zvyšovanie zamestnateľnosti a zamestnanosti upravuje priamo zákon o službách zamestnanosti a sú určené pre uchádzačov o zamestnanie s dôrazom na znevýhodnené skupiny. Výkon štátnej správy v oblasti sociálnych vecí a služieb zamestnanosti na úsekoch sprostredkovania vhodného zamestnania, poskytovania poradenských služieb, vzdelávania a prípravy na trh práce, aktívnych opatrení na trhu práce a zvýšenej starostlivosti o pracovné uplatnenie osobitných skupín občanov, je v zmysle zákona č. 453/2003 Z.z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov v kompetencii Ústredia práce, sociálnych vecí a rodiny a úradov práce, sociálnych vecí a rodiny. 

 	Z 	A 	Úloha bola vypustená. 	
MPSVR SR 	K materiálu  
K 2.4. Pripraviť koncepciu e kariérneho rastu znevýhodneným skupinám bez kvalifikácie na trhu práce s možnosťou rekvalifikácie absolventov odborných učilíšť v súlade s požiadavkami trhu práce s využitím existujúceho formálneho vzdelávacieho systému a vytváranie chránených dielní a bývania pre absolventov praktických škôl. 
V skutočnosti nie sú podporované programy prepojenia trhu práce a školy. Absolventi špeciálnych základných škôl získajú nedostatočné základné zručnosti a tým pádom nemajú možnosť získať profesijné vzdelanie a kvalifikáciu. Špeciálne učilištia majú vysoké vstupné podmienky, preto absolventi Špeciálnych základných škôl končia väčšinou v DSS. 
Gestor: MŠ SR a MPSVR SR s priamo riadenými organizáciami 

Stanovisko: 
S navrhovanou úlohou pre MPSVR SR nesúhlasíme a žiadame jej vypustenie. 
Odôvodnenie: 
V zmysle zákona o službách zamestnanosti môže úrad práce, sociálnych vecí a rodiny na podporu zvyšovania zamestnateľnosti zabezpečiť uchádzačovi o zamestnanie a záujemcovi o vzdelávanie a prípravu pre trh práce, ak to vyžaduje ich uplatnenie na trhu práce na základe zhodnotenia ich schopností, pracovných skúseností, odborných zručností, dosiahnutého stupňa vzdelania a zdravotnej spôsobilosti na prácu, najmä v prípade 
a) nedostatku odborných vedomostí a odborných zručností, 
b) potreby zmeny vedomostí a odborných zručností vzhľadom na dopyt na trhu práce a 
c) straty schopnosti vykonávať pracovnú činnosť v doterajšom zamestnaní. 

V zmysle § 44 ods. 2 zákona o službách zamestnanosti vzdelávanie a príprava pre trh práce na účely tohto zákona nie je zvýšenie stupňa vzdelania podľa osobitných predpisov a príprava na výkon špeciálnych odborných činností vyžadujúcich odbornú spôsobilosť podľa osobitných predpisov. Toto ustanovenie sa nevzťahuje na dokončenie vzdelania na základnej škole alebo štúdia na strednej škole uchádzačom o zamestnanie alebo záujemcom o zamestnanie na účely získania dokladu o ukončení vzdelania na základnej škole alebo štúdia na strednej škole v poslednom ročníku príslušnej školy na základe projektov a programov podľa § 46 ods. 3 zákona o službách zamestnanosti. 
Rovnako ako pri vzdelávaní a príprave pre trh práce sa postupuje aj v prípade 
a) teoretickej prípravy alebo praktickej prípravy, ak uchádzač o zamestnanie alebo záujemca o zamestnanie, alebo zamestnanec po skončení povinnej školskej dochádzky nezískal žiadnu kvalifikáciu, 
b) prípravného kurzu na dodatočné ukončenie základného vzdelania uchádzača o zamestnanie alebo záujemcu o zamestnanie, 
c) prípravného kurzu na prijímacie skúšky na strednú školu uchádzača o zamestnanie alebo záujemcu o zamestnanie a 
d) kurzu pre občana so zdravotným postihnutím umožňujúceho jeho vzdelávanie a prípravu pre trh práce. 

V nadväznosti na uvedené sa v rámci národného projektu zameraného na vzdelávanie a prípravu pre trh práce realizujú aj vzdelávacie aktivity zamerané na dokončenie základného a stredného vzdelania. Proces formálneho vzdelávania uchádzačov o zamestnanie nespadá do vecnej pôsobnosti rezortu práce, sociálnych vecí a rodiny. 
 	Z 	A 	Úloha bola vypustená. 	
MPSVR SR 	K materiálu  
K 2.1 Uplatňovanie kvalifikačných požiadaviek zamestnávateľov na zamestnancov prostredníctvom národného projektu „Národná sústava kvalifikácií v kontexte ďalšieho vzdelávania podporená systémom poradenstva“ 
V spolupráci s MŠ SR budú zistené kvalifikačné požiadavky pracovných miest zapracované do vzdelávacích programov v rámci formálneho a neformálneho vzdelávania 
Gestor: MPSVR SR, MŠ SR 

Navrhovanú úlohu zásadne žiadame preformulovať do nového znenia nasledovne: 

2.1. Implementácia kvalifikačných požiadaviek zamestnávateľov na zamestnancov prostredníctvom národného projektu „Národná sústava kvalifikácií“ a „Národná sústava povolaní 
V spolupráci s MPSVR SR budú zisťované kvalifikačné požiadavky na pracovné miesta, ktoré budú zapracovávané do vzdelávacích programov v rámci formálneho a neformálneho vzdelávania 
Gestor: MŠ SR v spolupráci s MPSVR SR 

Odôvodnenie: 
Z dôvodu definovania vzdelávania a odbornej prípravy ako strategických kľúčových faktorov s cieľom zlepšiť prepojenie medzi vzdelávaním a prípravou pre trh práce a samotným trhom práce sa zákonom o službách zamestnanosti zaviedol nový nástroj na podporu aktívnej politiky trhu práce, ktorým je Národná sústava povolaní. Národná sústava povolaní sa bude v podmienkach SR realizovať prostredníctvom národného projektu „Národná sústava povolaní“, ktorý MPSVR SR v súčasnosti pripravuje, s predpokladaním termínom zahájenia projektu v roku 2010. Týmto projektom sa umožní prístup k detailným informáciám o trhu práce (aktuálne potreby zamestnávateľov, popis povolaní a požiadaviek na ich vykonávanie). Jeho prostredníctvom budú vytvárané sektorové rady a siete odborníkov, ktorí budú zisťovať kvalifikačné požiadavky zamestnávateľov na zamestnancov. Následne, prostredníctvom národného projektu Národná sústava kvalifikácií, v spolupráci s Ministerstvom školstva SR budú zistené kvalifikačné požiadavky pracovných miest zapracované do vzdelávacích programov v rámci formálneho a neformálneho vzdelávania. 
 	Z 	A 	Znenie úlohy bolo preformulované podľa pripomienky. 	
MPSVR SR 	K materiálu  
K 2.5 Vytvoriť systém financovania profesijných agentúr, ktoré pomáhajú znevýhodneným mladým ľuďom dostať sa na trh práce 
V zákone o službách v zamestnanosti sú tieto agentúry definované a kontrolované, ale nie sú vytvorené finančné podmienky na ich fungovanie 
Gestor: MPSVR SR 

Stanovisko: 
S navrhovanou úlohou pre MPSVR SR nesúhlasíme a žiadame jej vypustenie. 
Odôvodnenie: 
V zmysle zákona o službách zamestnanosti služby zamestnanosti na území SR poskytujú 
a) Ústredie práce, sociálnych vecí a rodiny a úrady práce, sociálnych vecí a rodiny, 
b) právnická osoba a fyzická osoba, ktoré vykonávajú sprostredkovanie zamestnania, poskytujú odborné poradenské služby a uplatňujú aktívne opatrenia na trhu práce na základe uzatvorenej písomnej dohody s príslušným úradom alebo na základe uzatvorenej písomnej dohody v rámci partnerstva podľa § 10, 
c) právnická osoba a fyzická osoba, ktoré vykonávajú sprostredkovanie zamestnania za úhradu, 
d) agentúra dočasného zamestnávania a 
e) agentúra podporovaného zamestnávania. 

Neštátni poskytovatelia služieb zamestnanosti, ako právnická osoba a fyzická osoba, ktoré vykonávajú sprostredkovanie zamestnania za úhradu a agentúra dočasného zamestnávania sú samofinancovateľné. Zákon o službách zamestnanosti upravuje iba podmienky pre získanie povolenia na ich činnosti a povinnosti týchto poskytovateľov služieb zamestnanosti. Tieto subjekty sú samofinancovateľné. Cieľovou skupinou agentúr podporovaného zamestnávania (APZ) nie sú absolventi škôl. V zmysle zákona o službách zamestnanosti APZ poskytuje služby občanom so zdravotným postihnutím, dlhodobo nezamestnaným občanom a zamestnávateľom zamerané na uľahčenie získania zamestnania alebo na udržanie zamestnania alebo na uľahčenie získania zamestnanca z radov občanov so zdravotným postihnutím a dlhodobo nezamestnaných občanov v súlade s rozsahom činnosti, ktoré sú upravené v § 58 ods. 1 písm. a) až f) citovaného zákona a tieto činnosti môže APZ vykonávať pre uchádzača o zamestnanie, ktorý je občanom so zdravotným postihnutím, a pre uchádzača o zamestnanie, ktorý je dlhodobo nezamestnaným občanom, na základe uzatvorenej písomnej dohody s príslušným úradom. Za činnosti uvedené v § 58 ods. 1 písm. d) až f) môže APZ vyberať od zamestnávateľa úhradu v dohodnutej výške. Ak sa v rámci cieľovej skupiny nachádzajú aj absolventi škôl, je im poskytovaný rovnaký rozsah služieb ako cieľovej skupine. 
V zákone o službách zamestnanosti je vytvorený priestor pre spoluprácu úradu práce, sociálnych vecí a rodiny s APZ. MPSVR SR neplánuje v tejto súvislosti legislatívnu zmenu v ustanovení § 58. APZ sa aj naďalej, tak ako doteraz, môžu zapájať do poskytovania služieb zamestnanosti ako neštátni poskytovatelia prostredníctvom projektov na základe ponuky a dopytu po takejto forme služby. 
V nadväznosti na uvedené nevidíme dôvod zadefinovania takejto úlohy pre MPSVR SR v rámci akčného plánu štátnej politiky vo vzťahu k deťom a mládeži. 
 	Z 	A 	Úloha bola vypustená. 	
MPSVR SR 	K materiálu  
K 3.1. Nastavenie opatrení pre sociálne slabšie rodiny, ktoré sa v dôsledku zlej ekonomickej situácie dostávajú do krízových situácií. 
Gestor: MPSVR SR 
Stanovisko: 
Navrhovanú úlohu žiadame vypustiť. 
Odôvodnenie: 
Opatrenia pre „sociálne slabšie rodiny“ sú prijaté v Národnom akčnom pláne pre deti na roky 2009-2012 v časti 6. Sociálne a iné opatrenia na zvyšovanie životnej úrovne detí a ich rodín. Cieľom je prijímať opatrenia na podporu plnenia funkcií rodiny, predchádzanie sociálnemu vylúčeniu detí a rodín a znižovanie chudoby detí a rodín. Navrhovaná úloha by bola duplicitná. 
 	Z 	A 	Úloha bola vypustená. 	
MPSVR SR 	K materiálu  
V súlade so zadefinovaním úloh do Akčného plánu na roky 2010 – 2011 odporúčame, aby boli do časti Zamestnanosť zakomponovaná úloha 2.1. v navrhovanom novom znení a z dôvodu kontinuity prevzaté úlohy z Akčného plánu politiky mládeže na roky 2008 – 2009, ktorý vyplýva z Kľúčových oblastí a akčných plánov štátnej politiky vo vzťahu k deťom a mládeže v SR na roky 2008 – 20013, a to 

1. Pokračovať v projektoch, programoch a opatreniach na podporu mladých ľudí pri získavaní odborných zručností a praktických skúseností na zvýšenie ich zamestnateľnosti prostredníctvom aktívnych opatrení na trhu práce. 
Gestor: Ústredie práce, sociálnych vecí a rodiny v spolupráci s MPSVR SR“ 

2. Venovať osobitnú pozornosť mladým ľuďom v rámci poskytovania informačných a poradenských služieb a sprostredkovateľských služieb v rámci ktorých sa mladým ľuďom poskytuú informácie o voľbe povolania, predpokladoch na výkon povolania a výbere zamestnania, vrátane informácií o možnostiach zamestnania sa na územní Slovenskej republiky a v zahraničí. 
Gestor: Ústredie práce, sociálnych vecí a rodiny v spolupráci s MPSVR SR“ 
 	Z 	A 	Navrhované úlohy boli doplnené. 	
MPSVR SR 	K materiálu  
K 13.3. Vytvoriť podmienky na výchovu a odborné vzdelávanie pracovníkov s deťmi a mládežou vedúcich mimo procesu formálneho vzdelávania. Podnecovať partnerstvo škôl, štátnych inštitúcií a MVO za účelom prípravy projektov a peer programov so zameraním na prevenciu. 
Gestor : MŠ SR, MV SR, MS SR, MZ SR, MPSVR SR, v spolupráci s IUVENTOU a MVO 

Stanovisko: 
Z plnenia úlohy žiadame vypustiť MPSVR SR. 
Odôvodnenie: 
Úlohy vyplývajúce z textu vecne neprislúchajú MPSVR SR, nakoľko túto oblasť problematiky nemá v pôsobnosti. Pri príprave Návrhu Akčného plánu politiky mládeže na roky 2010-2011 MPSVR neboli v gestorstve úlohy uvedené, ani nie je odôvodnené, prečo ho tam predkladateľ uviedol. 
 	Z 	A 	MPSVR SR bolo z plnenia úlohy vypustené. 	
MPSVR SR 	K materiálu  
K 12.1 Napĺňať Program podpory zdravia znevýhodnených komunít na Slovensku 
Sústrediť opatrenia ovplyvňujúce životný štýl a zdravie na deti a mládež z vylúčených komunít 
Gestor: MZ SR, ÚVZ SR, RÚVZ 

Žiadame doplniť ako gestora úlohy vo vzťahu k vecnému zámeru Úrad splnomocnenca vlády SR pre rómske komunity , ktorý by mal možnosť získať relevantné informácie, ktoré doposiaľ absentujú. 

Odôvodnenie: 
Program podpory zdravia znevýhodnených komunít na Slovensku je zameraný na obyvateľov segregovaných a separovaných rómskych osídlení a lokalít. Program sa bude vykonávať prostredníctvom 30-tich komunitných pracovníkov zdravotnej výchovy, ktorí pracujú v teréne v rómskych osídleniach a lokalitách v rámci 12-tich Regionálnych úradov verejného zdravotníctva (ďalej „RÚVZ“).Podľa Národnej správy o stratégiách sociálnej ochrany a sociálnej inklúzie na roky 2008 – 2010 sú podľa veku práve deti a mladí ľudia do 17 rokov (17 %) najviac ohrození rizikom chudoby. Na Slovensku máme skupiny detí a mladých ľudí, ktorí trpia viacnásobným vylúčením (napr.: marginalizované rómske komunity, marginalizované mestské komunity). Žijú v prostredí, v ktorom sú nakumulované zdravotné, sociálne a iné problémy (napr.: prístup k vzdelávaniu, prístup k prevencii, prístup k zdravotnej starostlivosti, násilie na nich páchané, diskriminácia). V dôsledku zložitej životnej situácie sa deti a mladí ľudia z vylúčených lokalít často správajú rizikovejšie (napr.: užívanie drog, skorší začiatok sexuálnych aktivít, záškoláctvo), v dôsledku čoho sú vystavení častým zlyhaniam (napr.: školská neúspešnosť, nezamestnanosť, stav choroby, chudoba). Tento stav spôsobuje, že sú zraniteľnejší ako ich rovesníci. Ako definuje Program podpory zdravia znevýhodnených komunít na Slovensku v rokoch 2006 – 2013, celkovo chýbajú komplexné, reprezentatívne a postačujúce informácie o zdravotnom stave znevýhodnených komunít na Slovensku. 
 	O 	ČA 	Gestorovi MZ SR bude odporúčaná spolupráca pri plnení úlohy s Úradom splnomocnenca vlády SR pre rómske komunity. 	
Verejnosť 	Návrh Akčného plánu politiky mládeže na roky 2010 - 2011, ktorý vyplýva z Kľúčových oblastí a akčných plánov štátnej politiky vo vzťahu k deťom a mládeži v SR na roky 2008 - 2013 
Odbor školstva - Trenčiansky samosprávny kraj 
• 11.7 Uskutočňovať projekt prevencie samovrážd u stredoškolskej mládeže prostredníctvom vzdelávania multiplikátorov 
Navrhujeme zvážiť zámer uskutočňovania projektu prevencie samovrážd u stredoškolskej mládeže prostredníctvom vzdelávania multiplikátorov. Myšlienka použiť multiplikátorov z radov stredoškolákov bola využitá už pri prevencii drogových závislostí. Multiplikátori - žiaci absolvovali systém pomerne rozsiahleho vzdelávania, z dôvodu ktorého opakovane vymeškávali značnú časť vyučovacieho procesu a chýbajúce učivo prácne dobiehali. Často títo žiaci – multiplikátori vyjadrovali obavu zo zodpovednosti, ktorú ako multiplikátori cítili za riešenie problémov svojich spolužiakov v oblasti problémov s drogami, necítili sa dostatočne zrelí ani kompetentní na plnenie úloh v takej náročnej oblasti. Preto navrhujeme, aby multiplikátormi v navrhovanej oblasti neboli žiaci stredných škôl. 
 	O 	A 	Úloha bola už vypustená na základe pripomienky MZ SR. 	
Verejnosť 	Návrh Akčného plánu politiky mládeže na roky 2010 - 2011, ktorý vyplýva z Kľúčových oblastí a akčných plánov štátnej politiky vo vzťahu k deťom a mládeži v SR na roky 2008 - 2013 
Odbor školstva - Trenčiansky samosprávny kraj 
• K celému textu 
„Navrhujeme zjednotiť rozdeľovacie (interpunkčné) znamienka v celom texte (odstavce 1.1 až 13.6).“ 
 	O 	A 	Text bol upravený. 	
Verejnosť 	Návrh Akčného plánu politiky mládeže na roky 2010 - 2011, ktorý vyplýva z Kľúčových oblastí a akčných plánov štátnej politiky vo vzťahu k deťom a mládeži v SR na roky 2008 - 2013 
Odbor školstva - Trenčiansky samosprávny kraj 
• K 2.15 Pri príprave Okrúhlych stolov v regióne v rámci rozvoja regionálnej a miestnej politiky (január až marec 2010) vytvoriť návrh fungovania takéhoto mechanizmu“ 
Navrhujeme vypustiť a nahradiť textom: 
„Pri príprave Okrúhlych stolov v regióne v rámci rozvoja regionálnej a miestnej politiky (marec až máj 2010) vytvoriť návrh fungovania takéhoto mechanizmu“ 
 	O 	A 	Text bol upravený podľa pripomienky.. 	
Verejnosť 	Návrh Akčného plánu politiky mládeže na roky 2010 - 2011, ktorý vyplýva z Kľúčových oblastí a akčných plánov štátnej politiky vo vzťahu k deťom a mládeži v SR na roky 2008 - 2013 
Odbor školstva - Trenčiansky samosprávny kraj 
• K 2.4. Pripraviť koncepciu kariérneho rastu znevýhodneným skupinám bez kvalifikácie na trhu práce s možnosťou rekvalifikácie absolventov odborných učilíšť v súlade s požiadavkami trhu práce s využitím existujúceho formálneho vzdelávacieho systému a vytvárania chránených dielní a bývania pre absolventov praktických škôl. 
Navrhujeme vypustiť a nahradiť textom: 
„2.4. Pripraviť koncepciu kariérneho rastu znevýhodneným skupinám bez kvalifikácie na trhu práce s možnosťou rekvalifikácie absolventov stredných odborných škôl v súlade s požiadavkami trhu práce s využitím existujúceho formálneho vzdelávacieho systému a vytvárania chránených dielní a bývania pre absolventov praktických škôl.“ 
 	O 	N 	Úloha bola vypustená na základe pripomienky MPSVR SR. 	
Verejnosť 	Návrh Akčného plánu politiky mládeže na roky 2010 - 2011, ktorý vyplýva z Kľúčových oblastí a akčných plánov štátnej politiky vo vzťahu k deťom a mládeži v SR na roky 2008 - 2013 
Odbor školstva - Trenčiansky samosprávny kraj 
• K 1. Vzdelávanie 
Navrhujeme doplniť o odstavec „1.8“: 
„1.8 Vytvoriť stratégiu podpory vyučovania didaktickými prostriedkami (učebnice, učebné pomôcky, elektronicky spracované materiály a podobne) pre všetky vyučovacie predmety základnej a strednej školy.“ 
 	O 	N 	Týka sa formálneho vzdelávania. 	
NKÚ SR 	Materiál  
všetky navrhované úlohy majú pridelené gestorov, no nie je zrejmé, v akých termínoch jednotlivé úlohy majú byť plnené. Navrhujeme doplniť termíny plnenia jednotlivých úloh. Ich určenie považujeme za inštrumentálne pre následné vyhodnotenie účinnosti a efektívnosti plnenia navrhovaných úloh.  	O 	N 	Plnenie každej úlohy je v rozpätí dvoch rokov (2010 - 2011). Po uplynutí tejto doby sú vyhodnotené ako splnené, nesplnené, resp. trvá ich plnenie aj v nasledujúcom období, a to bez ohľadu aká bola ich doba plnenia počas uvedených dvoch rokov.  	
NKÚ SR 	Doložka pre posudzovanie vplyvov  
v predkladacej správe a doložke ju uvedené, že predkladaný materiál nemá vplyv na zamestnanosť, pričom bod 2 materiálu je venovaný zamestnanosti a niektoré čiastkové ciele majú priamym spôsobom ovplyvniť zamestnanosť v daných cieľových skupinách, ako napr. bod 2.2, 2.3, 2.10, 2.18 a iné. Navrhujeme zrevidovať konštatovanie, že predkladaný materiál nemá vplyv na zamestnanosť. 	O 	N 	Úlohy 2.2 a 2.3 boli vypustené. Ostatné uvedené úlohy majú tréningový a informačný charakter pre mladých ľudí, alebo motivujú k dobrovoľníctvu, čo bude až následne ovplyvňovať ich zamestnateľnosť. Kľúčová oblasť zamestnanosť priamo nevytvára pracovné príležitosti. 	
NKÚ SR 	Doložka pre posudzovanie vplyvov  
v prekladacej správe je uvedené, že „Orientačné finančné krytie úloh, ktoré gestori v jednotlivých kľúčových oblastiach navrhujú je zabezpečované z kapitol príslušných rezortov, finančných prostriedkov samospráv a organizácií alebo získaných grantov“, čo demonštratívne implikuje použitie finančných prostriedkov na dosiahnutie cieľov predmetného akčného plánu. Na základe uvedeného navrhujeme dopracovať doložku pre posudzovanie vplyvov v časti Vplyv na verené financie . 	O 	N 	Nepredpokladá zvyšovanie už schválených finančných prostriedkov. 	
NKÚ SR 	Doložka pre posudzovanie vplyvov  
v súlade s čl. 9, ods. 2) Smernice na prípravu a predkladanie materiálov na rokovanie vlády SR schválenej uznesením vlády SR č. 512 z 13. 6. 2001 v znení zmien a doplnkov navrhujeme doplniť doložku pre posudzovanie vplyv o posúdenie vplyvu na informatizáciu spoločnosti.  	O 	A 	Doložka bola doplnená. 	
NKÚ SR 	Predkladacia správa  
v súlade s čl. 7, ods. 1), písm. d) Smernice na prípravu a predkladanie materiálov na rokovanie vlády SR schválenej uznesením vlády SR č. 512 z 13. 6. 2001 v znení zmien a doplnkov navrhujeme doplniť existujúce stručné zhrnutie očakávaného vplyvu v zmysle plného rozsahu doložky pre posudzovanie vplyvov, ktorý je rozpísaný v čl. 9 ods. 1) uvedenej smernice. 	O 	A 	Predkladacia správa bola doplnená. 	
NKÚ SR 	Materiál 
koncepčne je nevyvážený tým, že dokument, ktorý má navrhnúť už konkrétne a merateľné kroky/úlohy/ciele pre plnenie dokumentu „Kľúčové oblasti a akčné plány štátnej politiky vo vzťahu k deťom a mládeži v Slovenskej republike na roky 2008 – 2013“ navrhuje tvorbu ďalších stratégií a koncepcií, ktoré si následne budú vyžadovať návrh ďalších konkrétnych krokov/úloh či cieľov. Táto pripomienka sa v materiáli týka bodov ako napr.: 1.2, 1.3, 2.4, 8.3, 8.4. Celkovo - v materiáli sú jednotlivé navrhované úlohy formulované veľmi zoširoka a elasticky. Navrhujeme doplniť jednotlivé úlohy tak, aby ich obsah bol jednoznačný, konkrétny, kvantifikovateľný a/alebo kvalifikovateľný.  	O 	ČA 	Úlohy 1.3 a 2.4 boli z materiálu vypustené. Niektoré úlohy nie je možné plniť inak ako prijatím súboru konkrétnych krokov spracovaných do strategického materiálu. Úloha 8.4 bude plnená počas dvoch rokov a jej vykonanie bude vyhodnotené v záverečnej správe po uplynutí dvoch rokov aj s dostupnou kvantifikáciou.  	
NKÚ SR 	Materiál 
navrhované úlohy nemajú pridelené indikátory, ktoré by umožňovali meranie miery splnenia úloh. Navrhujeme doplniť indikátory plnenia jednotlivých úloh. Indikátory považujeme za inštrumentálne pre následné vyhodnotenie účinnosti a efektívnosti navrhovaných úloh.  	O 	N 	Indikátory nie sú pri jadnotlivých úlohách stanové z dôvodu, že niektorých splnenie vyplýva z obsahu úlohy, napr. vypracovanie alebo uvedenie do praxe konkrétneho dokumentu. Pri vyhodnotení plnenia úlohy je stanovené splnenie alebo nesplnenie úlohy, resp. úloha môže byť v plnení aj po uplynutí dvoch rokov.